યુવતીઓ હવે બ્રાઈડલ બનતાં પહેલાં છ મહિના અગાઉથી જ ખાસ ટ્રીટમેન્ટ લેવાનું શરૃ કરી દે છે અને તેથી જ બ્યુટી પાર્લર્સમાં આ માટે પ્રિ-બ્રાઈડલ પેકેજીસ પણ ઉપલબ્ધ છે. છ મહિના પહેલાંથી યુવતીઓ સ્કિન ટ્રીટમેન્ટ લેવાનું શરૃ કરે છે જેમાં તેમને ખાનપાનની આદતો સુધારવા અંગે ટિપ્સ અપાય છે. પાણી વધારે પીવાથી અને વિટામિન-સી ભરપૂર માત્રામાં મળે તેવાં ફળોના જ્યૂસ પીવાથી સ્કિન છ માસમાં જ ચમકીલી બને છે. આ ટ્રીટમેન્ટ દરમિયાન પેડિક્યોર, મેનિક્યોર, બોડી મસાજ, હેરસ્પા, બોડી પૉલિશ સહિતની સર્વિસ અપાય છે. આ પેકેજ રૂપિયા ૫૦૦૦થી ૨૦,૦૦૦ સુધીનાં હોય છે.